মাসটেক্সের ১২০ কোটি টাকা, ক্রিসেন্ট লেদারের এক হাজার ১০৪ কোটি টাকা পাচারের প্রমাণ পাওয়া গেছে। আরও কয়েকটি প্রতিষ্ঠানের বিরুদ্ধে তদন্ত চলছে। কাজের সীমাবদ্ধতার প্রসঙ্গ টেনে সহিদুল বলেন, সারা দেশে ৩০০ জনবল দিয়ে কাজ করছে শুল্ক গোয়েন্দা। এটি দুরূহ ব্যাপার। আরও জনবল ও লজিস্টিক সাপোর্ট প্রয়োজন। এনবিআরের কাছে জনবল চাওয়া হয়েছে। জনবল পেলে কাজে গতি বাড়বে। এ সময় শুল্ক গোয়েন্দার অতিরিক্ত মহাপরিচালক কাজী মো. জিয়াউদ্দিনসহ জ্যেষ্ঠ কর্মকর্তারা উপস্থিত ছিলেন।